## Rješenje kojim se Kristianu Koruniću oduzima odobrenje za rad investicijskog savjetnika

### NN 104/2010 (1.9.2010.), Rješenje kojim se Kristianu Koruniću oduzima odobrenje za rad investicijskog savjetnika

HRVATSKA AGENCIJA ZA NADZOR FINANCIJSKIH USLUGA

2819

Na temelju odredbi članka 15. točka 4. alineja 1. i članka 8. stavak 1. Zakona o Hrvatskoj agenciji za nadzor financijskih usluga (»Narodne novine« br. 140/05), članka 27. stavak 1. točka 4. Zakona o tržištu kapitala (»Narodne novine« broj 88/08, 146/08 i 74/09), Uprava Hrvatske agencije za nadzor financijskih usluga, po službenoj dužnosti, u predmetu oduzimanja odobrenja Kristianu Koruniću iz Zagreba, Stonska 23, za rad investicijskog savjetnika, na sjednici održanoj 26. kolovoza 2010. godine donijela je

RJEŠENJE

1. Kristianu Koruniću iz Zagreba, Stonska 23, oduzima se odobrenje za rad investicijskog savjetnika.

2. Podaci iz točke 1. izreke ovog rješenja upisuju se u Registar investicijskog savjetnika, koji vodi Hrvatska agencija za nadzor financijskih usluga, pod rednim brojem 75.

3. Ovo rješenje objavit će se u »Narodnim novinama«.

Obrazloženje

Hrvatska agencija za nadzor financijskih usluga (dalje: Agencija) pokrenula je po službenoj dužnosti, 12. kolovoza 2010. godine, sukladno odredbi članka 40. stavak 1. Zakona o općem upravnom postupku i članka 541. stavak 1. Zakona o tržištu kapitala (dalje u tekstu: Zakon), upravni postupak nadzora u predmetu oduzimanja odobrenja Kristianu Koruniću iz Zagreba, Stonska 23, za rad investicijskog savjetnika.

Nakon izvršenog uvida u predmete Agencije klasa: UP/I-451-04/07-07/05 i klasa: 451-04/10-17/49, utvrđeno je sljedeće:

Rješenjem Agencije, klasa: UP/I-451-04/07-08/13; urbroj: 326-111/07-2 od 25. siječnja 2007. godine, Kristianu Koruniću iz Zagreba, Stonska 23, zaposleniku investicijskog društva Šted-kapital d.o.o. Zagreb (kasnije zaposlenik kreditne institucije Štedbanke d.d. Zagreb; dalje u tekstu: Banka), izdana je na neodređeno vrijeme dozvola za obavljanje poslova investicijskog savjetnika.

U predmetu Agencije klasa: 451-04/10-17/49, Banka je 5. srpnja 2010. godine dostavila obavijest da Kristian Korunić više nije njihov zaposlenik s 25. lipnja 2010. godine.

Kristian Korunić dostavio je Agenciji isto tako 5. srpnja 2010. godine obavijest da neće nastaviti raditi na poslovima investicijskog savjetnika te zahtijeva oduzimanje odobrenja za rad.

Sukladno odredbi članka 24. stavak 1. Zakona, broker je zaposlenik investicijskog društva koji na temelju odobrenja Agencije obavlja poslove sadržane u investicijskim uslugama iz članka 5. stavka 1. točke 1. i 2. Zakona.

Sukladno odredbi članka 24. stavak 2. Zakona investicijski savjetnik je zaposlenik investicijskog društva koji na temelju odobrenja Agencije obavlja poslove sadržane u investicijskim uslugama iz članka 5. stavka 1. točke 1., 2., 4. i 5. Zakona, odnosno zaposlenik društva za upravljanje otvorenim investicijskim fondovima s javnom ponudom koji na temelju odobrenja Agencije obavlja poslove sadržane u investicijskim uslugama iz članka 5. stavka 1. točke 4. i 5. Zakona.

U provedenom postupku utvrđeno je da Kristian Korunić više ne obavlja poslove investicijskog savjetnika, sukladno odredbi članka 24. stavak 2. Zakona, slijedom čega više ne ispunjava uvjete na temelju kojih mu je izdano odobrenje za rad investicijskog savjetnika, pa je sukladno odredbi članka 27. stavak 1. točka 4. Zakona, odlučeno kao u točki 1. izreke rješenja.

Na temelju odredbi članka 24. stavak 9. Zakona, Agencija vodi Registar investicijskog savjetnika, slijedom čega je odlučeno kao u točki 2. izreke rješenja.

Sukladno odredbi članka 8. stavak 3. Zakona o Hrvatskoj agenciji za nadzor financijskih usluga (»Narodne novine« broj 140/05) ovo rješenje objavit će se u »Narodnim novinama«.

UPUTA O PRAVNOM LIJEKU

Protiv ovog rješenja žalba nije dopuštena, ali se protiv istoga može pokrenuti upravni spor podnošenjem tužbe Upravnom sudu Republike Hrvatske u roku od 30 dana od dana primitka ovog rješenja.

Klasa: UP/I-451-04/10-08/28

Urbroj: 326-111/10-2

Zagreb, 26. kolovoza 2010.

Član Uprave
Ivan Vrljić, v. r.

Rješenje, NN 104/2010-2819